ເຈົ້າຂອງທຸລະກິດໃນ ເທີກີ ກຽມພ້ອມຮັບສະຖານະການ ໃນຂະນະທີ່ຄາລາ ສະກຸນເງິນ ລີຣາ ຕົກລົງ
ລາຄາສຳລັບສິ່ງຂອງທີ່ຈຳເປັນ ເຊັ່ນ ແປ້ງ, ນໍ້າມັນ ແລະ ນໍ້າຕານ ໄດ້ພຸ້ງຂຶ້ນໃນທົ່ວປະເທດ. 
ສະກຸນເງິນ ລີຣາ ຂອງປະເທດເທີກີ ແມ່ນຖືກກະທົບຕົກລົງຕໍ່າ ຢ່າງ ເປັນປະຫວັດການເມື່ອທຽບໃສ່ກັບເງິນໂດລາສະຫະລັດ ໃນບໍ່ເທົ່າໃດວັນຜ່ານ ມານີ້ ນັ້ນໄດ້ກໍ່ໃຫ້ເກີດຄວາມວິຕົກຕໍ່ບັນດາເຈົ້າຂອງທຸລະກິດຊາວເທີກີ ນັກຂ່າວວີໂອເອ ເອແຊລ ຊາຮິນຄາຢາ ມີລາຍງານ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ໃນວັນທີ 30 ພະຈິກທີ່ຜ່ານມາ, ສະກຸນເງິນລີຣາຂອງເທີກີໄດ້ລົງໄປສູ່ຈຸດຕໍ່າທີ່ສຸດຂອງອັດຕາແລກປ່ຽນນັບຕັ້ງແຕ່ປີ 1994 ເປັນຕົ້ນມາ ເຊິ່ງແມ່ນ 14 ລີຣາ ຕໍ່ 1 ໂດລາສະຫະລັດ ນີ້ແມ່ນການເພີ່ມ ຂຶ້ນຄັ້ງໃຫຍ່ຈາກສາມ ເດືອນສຸດທ້າຍຂອງປີທີ່ຜ່ານມາ, ເວລາທີ່ອັດຕາແລກປ່ຽນສະເລ່ຍແມ່ນ 8 ລີຣາ ທ່ານ ຮູຊາເມັດຕິນ ອາກິນຊີ, ເຈົ້າຂອງຮ້ານຂາຍໂທລະສັບມືຖື ໄດ້ກ່າວວ່າ “ປັດຈຸບັນນີ້, ຕະຫຼາດແມ່ນໄດ້ຢຸດຊະງັກຢູ່ຢ່າງສິ້ນເຊີງ ພວກເຮົາຢູ່ໃນສະຖານະທີ່ພວກເຮົາບໍ່ສາມາດເຮັດທຸລະກິດຫຍັງໄດ້ ມັນເຫັນໄດ້ຊັດຈາກລູກຄ້າຂອງພວກເຮົາ “ ລາຄາສຳລັບສິ່ງຂອງທີ່ຈຳເປັນ ເຊັ່ນ ແປ້ງ, ນໍ້າມັນ ແລະ ນໍ້າຕານ ໄດ້ພຸ້ງຂຶ້ນໃນທົ່ວປະເທດ ທ່ານ ຮູເຊຢິນ ຊາເກຍ, ເຈົ້າຂອງຮ້ານຂາຍເຂົ້າຈີ່ ໄດ້ກ່າວວ່າ “ພວກເຮົາໄດ້ຂຶ້ນລາຄາເຂົ້າຈີ່ 21 ເປີເ ຊັນ ໃນຂະນະທີ່ຄ່າລົງທຶນຂອງພວກເຮົາໄດ້ເພີ່ມຂຶ້ນ 40 ເປີເຊັນ ຕອນນີ້, ພວກເຮົາມີແຕ່ພະຍາ ຍາມປະຄອງຊີວິດຂອງພວກເຮົາເທົ່ານັ້ນ ” ການຕົກຕ່ຳລົງລາຄາຂອງສະກຸນເງິນລີຣາຂອງເທີກີ ຕໍ່ໂດລາສະຫະລັດ ແມ່ນກຳລັງສົ່ງຜົນກະທົບຕໍ່ທຸລະກິດໃນຂົງເຂດທີ່ກວ້າງຂວາງ, ລວມທັງການກໍ່ສ້າງ, ເພາະວ່າວັດສະດຸຕ່າງໆແມ່ນມີລາຄາເປັນເງິນໂດລາ ທ່ານ ຮິສມັນ ໂອເຊີ, ຜູ້ສະໜອງວັດຖຸກໍ່ສ້າງໄດ້ກ່າວວ່າ “ການຂະຫຍາຍຕົວໃນອັດຕາແລກປ່ຽນ ຫຼື ການຂະຫຍາຍຕົວໃນເງິນໂດລາແມ່ນໄດ້ສົ່ງຜົນກະທົບໂດຍກົງຕໍ່ລາຄາຂອງເຫຼັກ, ຊີເມັນ ແລະ ດິນບັອກເພື່ອກໍ່ສ້າງ ໃນຂະນະທີ່ສິ່ງທີ່ວ່ານີ້ ໄດ້ສົ່ງຜົນກະທົບໂດຍກົງ, ບັນດາຜູ້ຮັບຈ້າງກໍ່ສ້າງໄດ້ຫຼຸດຜ່ອນທຸລະກິດຂອງເຂົາເຈົ້າໃນອຸດສາຫະກຳການກໍ່ສ້າງ ການຂາຍຂອງພວກເຮົາແມ່ນໄດ້ຊ້າລົງຢ່າງຫຼີກລ່ຽງບໍ່ໄດ້ໃນຂະນະທີ່ເຂົາເຈົ້າໄດ້ຫຼຸດຜ່ອນການເຮັດທຸລະກິດຂອງເຂົາເຈົ້າລົງ ” ບັນດານັກຊ່ຽວຊານກ່າວວ່າ ການຕົກລົງຄັ້ງໃໝ່ຂອງຄ່າສະກຸນເງິນ ລີຣາ ແມ່ນໄດ້ເກີດຂຶ້ນຍ້ອນການປະກາດຂອງປະທານາທິບໍດີ ເທີກີ ທ່ານ ຣີເຊັບ ໄຕຢິບ ເອີດູອານ ທີ່ວ່າທ່ານຈະຕັດອັດຕາດອກເບ້ຍລົງ ທະນາຄານກາງຂອງເທີກີ ແມ່ນໄດ້ຕັດອັດຕາດອກເບ້ຍລົງແລ້ວສາມຄັ້ງແລ້ວ ນັບຕັ້ງແຕ່ເດືອນກັນຍາທີ່ຜ່ານມາ ຕາມການຊີ້ນຳຂອງທ່ານເອີດູອານ, ຊຶ່ງເຮັດໃຫ້ເກີດຄວາມເປັນຫ່ວງອີກຄັ້ງນຶ່ງ ກ່ຽວກັບ ຄວາມເປັນອິດສະຫຼະຂອງທະນາຄານ ທ່ານ ຣີເຊັບ ໄຕຢິບ ເອີດູອານ ປະທານາທິບໍດີຂອງເທີກີ ກ່າວວ່າ “ໂລກຮູ້ວ່າຂ້າພະເຈົ້າອຶດອັດມຈຫຼາຍຊໍ່າໃດ ກ່ຽວກັບອັດຕາດອກເບ້ຍສູງ ຂ້າພະເຈົ້າແມ່ນບໍ່ເຄີຍເປັນຜູ້ສະໜັບສະໜູນອັດຕາດອກເບ້ຍ ຂ້າພະເຈົ້າບໍ່ໄດ້ເປັນໃນມື້ນີ້ ແລະ ຈະບໍ່ເປັນໃນມື້ອື່ນ ” ທ່ານ ເອີດູອານ ເຊື່ອວ່າອັດຕາດອກເບ້ຍສູງແມ່ນໄດ້ເປັນສາເຫດຂອງເງິນເຟີ້ ທ່ານເວົ້າວ່າການຮັກສາອັດຕາດອກເບ້ຍຕໍ່າ, ຈະກະຕຸ້ນການເຕີບໂຕ ແຕ່ນັກວິເຄາະບາງຄົນເວົ້າວ່າ ທັດສະທະຄະຕິຂອງທ່ານ ເອີດູອານ ແມ່ນບໍ່ເປັນໄປຕາມກົດທົ່ວ ໄປ, ເນື່ອງຈາກອັດຕາເງິນເຟີ້ຂອງປະເທດແມ່ນສູງກວ່າ 21 ເປີເຊັນ, ດັ່ງທີ່ຖືກລາຍງານໂດຍຫ້ອງການສະຖິຕິຂອງເທີກີ ໃນວັນທີ 3 ທັນວາທີ່ຜ່ານມານີ້ ທ່ານ ສຕີຟ ແຮັງຄ໌, ອາຈານສອນເສດຖະສາດຢູ່ມະຫາວິທະຍາໄລ ຈອນສ໌ ຮັອບກິນສ໌ ກ່າວວ່າ “ມັນບໍ່ໄດ້ເປັນບັນຫາເສດຖະກິດຫຼາຍປານໃດ ມັນມາຈາກບ່ອນອື່ນ ມັນບໍ່ໄດ້ມາຈາກເສດຖະ ກິດ ເພາະວ່າໃນເສດຖະກິດ, ພວກເຮົາທຸກຄົນຮູ້ວ່າຖ້າເຈົ້າຂະຫຍາຍການສະໜອງເງິນ, ອັດຕາເງິນເຟີຈະເພີ່ມຂຶ້ນ, ແລະ ຫຼັງຈາກນັ້ນສິ່ງສຸດທ້າຍທີ່ເກີດຂຶ້ນກໍແມ່ນວ່າ ອັດຕາດອກເບ້ຍຈະເພີ່ມ ຂຶ້ນ ອັນນັ້ນ ມັນແມ່ນລຳດັບຂອງມັນ ທ່ານ ແມ່ນມີລຳດັບທີ່ປີ້ນກັບກັນຢ່າງສິ້ນເຊີງ ” ເຖິງແມ່ນສະກຸນເງິນຈະເສຍມູນຄ່າເກືອບ 45 ເປີເຊັນໃນປີນີ້ກໍຕາມ, ການຄາດການຢ່າງເປັນທາງການໄດ້ສະແດງໃຫ້ເຫັນເສດຖະກິດຂອງ ເທີກີ ເຕີບໂຕ 7 4 ເປີເຊັນໃນ 6 ຫາ 9 ເດືອນຂອງປີ ທ່ານ ເອີດູອານ ມອງເຫັນວ່າມັນເປັນຄວາມສຳເລັດທາງດ້ານນະໂຍບາຍ, ແຕ່ບັນດານັກຊ່ຽວຊາຍເຕືອນວ່າ ການຕົກລົງຂອງຄ່າເງິນລີຣາ ແລະ ການເພີ່ມຂຶ້ນຂອງລາຄາຕ່າງໆ ອາດເຮັດໃຫ້ການເຕີບໂຕນັ້ນຢຸດສະງັກໄດ້ ທ່ານ ສຕີຟ ແຣັ້ງຄ໌ ກ່າວວ່າ “ຖ້າລັດຖະບານບໍ່ປ່ຽນແປງນະໂຍບາຍຂອງເຂົາເຈົ້າ, ສະກຸນເງິນ ລີຣາ ຈະຕົກລົງເລື້ອຍໆ ແລະອັດຕາເງິນເຟີ້ຈະເພີ່ມຂຶ້ນເລື້ອຍໆ ພວກເຮົາຈະເວົ້າວ່າ ຄວາມເຄັ່ງຕຶງໃນສາທາລະນະຊົນທີ່ກວ້າງຂວາງແມ່ນຈະມີຄວາມຮຸນແຮງ ເພີ້ມຂຶ້ນ ” ຜູ້ປະທ້ວງບາງຄົນໄດ້ອອກມາຖະໜົນຕ່າງໆໃນຫຼາຍຕົວເມືອງ, ລວມທັງ ນະຄອນອິສຕານບູລ, ເພື່ອກ່າວປະນາມການຕົກລົງຂອງຄ່າເງິນ ລີຣາ ແລະ ຮຽກຮ້ອງໃຫ້ລັດຖະບານລາອອກ, ແຕ່ຕໍາຫຼວດໄດ້ເຮັດໃຫ້ເຂົາເຈົ້າແຍກຍ້າຍຈາກກັນໄປ ກຸ່ມຝ່າຍຄ້ານໄດ້ຮຽກຮ້ອງການເລືອກຕັ້ງກ່ອນກຳນົດ, ແຕ່ທ່ານ ເອີດູອານ ໄດ້ປະຕິເສດໃນປັດຈຸ ບັນນີ້, ໂດຍຢືນຢັດວ່າປະເທດຈະຈັດການເລືອກຕັ້ງໃນປີ 2023 ຕາມທີ່ໄດ້ວາງແຜນໄວ້ ໃນຂະນະດຽວກັນ, ພວກເຈົ້າຂອງທຸລະກິດແມ່ນໄດ້ລໍຖ້າດ້ວຍຄວາມຮູ້ສຶກວົນວາຍໃຈເພື່ອເບິ່ງວ່າຕະຫຼາດຈະມີປະຕິກິລິຍາຕອບຕໍ່ນະໂຍບາຍອັດຕາດອກເບ້ຍຂອງລັດຖະບານແນວໃດ